Document ID: 32005R1710

32005R1710
L 274/13
JURNALUL OFÍCIAL AL UNIUNII EUROPENE
REGULAMENTUL (CE) NR. 1710/2005 AL COMISIEI
din 19 octombrie 2005
de modificare a Regulamentului (CE) nr. 2138/97 privind delimitarea zonelor omogene de producție a uleiului de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1),
având în vedere Regulamentul (CEE) nr. 2261/84 al Consiliului din 17 iulie 1984 de adoptare a normelor generale privind acordarea ajutorului pentru producția de ulei de măsline și organizațiile de producători (2), în special articolul 19,
întrucât:
(1)
Articolul 18 din Regulamentul (CEE) nr. 2261/84 prevede că randamentul producției de măsline și randamentul producției de ulei de măsline trebuie stabilite pe zonă de producție omogenă, pe baza datelor furnizate de statele membre producătoare.
(2)
Delimitarea zonelor de producție a făcut obiectul anexei la Regulamentul (CE) nr. 2138/97 al Comisiei (3). Din motive administrative și structurale, este necesar să se aducă modificări zonelor de producție omogene pentru anul de comercializare 2004/2005 în Grecia, Spania și Italia.
(3)
Regulamentul (CE) nr. 2138/97 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2138/97 se modifică după cum urmează:
1.
la punctul A, părțile referitoare la provinciile „Perugia”, „Brindisi”, „Lecce”, „Catanzaro”, „Reggio Calabria” și „Siracusa” se înlocuiesc cu textele prevăzute în anexa I la prezentul regulament;
2.
punctul C se înlocuiește cu textul prevăzut în anexa II la prezentul regulament;
3.
la punctul D, la rubrica „Comunidad autónoma: Aragón”, provincia „Zaragoza”:
(a)
la zona 2, denumirea comunei „Atea” se înlocuiește cu următorul text: „Atea (cu privire la măslinele neirigate)”;
(b)
la zona 5, se introduce următorul text: „Atea (cu privire la cultura irigată)”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 noiembrie 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 octombrie 2005.

Labels: 18
17
6